истории за Черен хумор
Един странен тип влязъл в моргата:
- Добър ден! Разбрах, че сте открили труп с неустановена самоличност. Та, ако може - да го разпозная...
Ония се зарадвали:
- Чудесно, господине! Много ще ни улесните!
Когато вдигнали чаршафа, чудакът се загледал продължително в лицето на мъртвеца. Най-накрая, поклатил глава и казал:
- Не, това не съм аз!
И си тръгнал. Патологът се развикал:
- Какъв беше тоя, бе?! Сигурно е някоя откачалка!
Санитарят се учудил:
- Ама, защо, бе, шефе?
Докторът обяснил:
- Е, как така - защо?... Не го ли видя какво направи? Погледна трупа и каза:
"Не, това не съм аз!"
Санитарят свил рамене:
- И какво толкова? Изобщо пък - не приличаше на него човека!